b'\n_START_ARTICLE_\nAnaliza variance\n_START_PARAGRAPH_\nAnal\xc3\xadza vari\xc3\xa1nce (kratica ANOVA) je v statistiki zbirka statisti\xc4\x8dnih modelov in z njimi povezanih postopkov, s katerimi skupno varianco med mno\xc5\xbeicami podatkov razcepimo na posamezne komponente, navadno zato, da preverimo, ali so razlike med vzorci razlo\xc5\xbeljive kot statisti\xc4\x8dna odstopanja znotraj iste populacije. Metode analize variance je v 1920. in 1930. letih 20. stoletja prvi uporabil statistik in genetik Ronald Fisher, zato so ponekod znani kot\xc2\xa0\xc2\xbbFisherjeva ANOVA\xc2\xab\xc2\xa0ali\xc2\xa0\xc2\xbbFisherjeva analiza variance\xc2\xab.'